b'\n_START_ARTICLE_\nPavel Aleksandrovi\xc4\x8d Jefremov\n_START_SECTION_\n\xc5\xbdivljenjepis\n_START_PARAGRAPH_\nPo diplomiranju iz prava na leningrajski Dr\xc5\xbeavni univerzi je bil leta 1964 skupaj z drugimi Komsomolovci iz dr\xc5\xbeav Var\xc5\xa1avskega pakta poslan na Kubo z namenom nau\xc4\x8diti se \xc5\xa1pansko in izvajati politi\xc4\x8dno agitacijo med Kubanci._NEWLINE_V Havani ga je nagovoril konzul iz sovjetskega veleposlani\xc5\xa1tva, da naj zaradi svojih vzpostavljenih stikov (med drugim je spoznal Raula Castra, Che Guevaro, princeso Sofijo Uktomskajo, operno pevko Mariano de Gonich,...) pri\xc4\x8dne delati za KGB. Toda Jefremov je zavrnil ponudbo in se je vrnil nazaj v Sovjetsko zvezo; tam je nadaljeval z delom za Komsomol. Toda pozneje so ga prepri\xc4\x8dali za vstop; leto dni se je \xc5\xa1olal na Akademiji Andropov in se nato pridru\xc5\xbeil Tassu. Leta 1972 je bil pod krinko novinarja poslan v Mehiko. _NEWLINE_Njegovo delo v Mehiki je bilo usmerjeno primarno proti ZDA; tako so podpirali latinsko-ameri\xc5\xa1ke komuniste in nasprotnike Amerike z namenom, da bi destabilizirali ZDA oz. zmanj\xc5\xa1ali ameri\xc5\xa1ki vpliv na Latinsko Ameriko. _NEWLINE_Leta 1992 je bil upokojen; svojo kariero je nadaljeval kot pravni svetovalec na Vrhovnem sodi\xc5\xa1\xc4\x8du Ruske federacije in kot prevajalec leposlovja.'